Comença la campanya de la vacunació contra la grip
22 de octubre de 2018

La Conselleria de Sanitat ha posat en marxa hui la campanya de vacunació de la grip, de manera que qualsevol ciutadà, especialment aquells inclosos en els grups de risc ja pot sol·licitar cita al Centre de Salut de Bétera per vacunar-se.

La Grip afecta cada any al voltant de 500.000 persones a Espanya amb una mortalitat de 3.000 a 4.000 dels casos, dels quals el 80% són majors de 60 anys. El 20% restant són menors de 60 anys amb factors de risc: hipertensos, diabètics, amb problemes respiratoris i immunodeprimits, entre d'altres.

És, a més, una malaltia infecciosa de vies respiratòries causada per un virus i té una elevada capacitat de contagi d'una persona a una altra.

L'única manera d'evitar la grip, segons informa la Conselleria de Sanitat, és amb la vacunació.

Els beneficis de la vacuna antigripal són:

\- L’efectivitat de la vacuna és del 80%

\- Redueix el risc de pneumònia el 53%

\- Redueix l'hospitalització en el 50%

\- Redueix la possibilitat de patir infart

\- Redueix la mortalitat el 68%

Les persones o grups de població als quals se'ls aconsella la vacunació són:

\- Majors de 65 anys, estiguen o no malaltes

\- Entre 14 i 64 anys que patisquen hipertensió, cardiopaties, problemes respiratoris, diabetis, insuficiència renal i hepàtica crònica, malalties neuromusculars greus, síndrome de Down, demències o immunodepressió.

\- Cuidador de malalts

\- Persones que treballen en residències, centres de dies, etc.

\- Persones que tenen cura de persones majors.

\- Que treballen en el sector avícola.

\- Viatgers internacionals.

\- Xiquets majors de 6 mesos amb factor de risc.

\- Embarassades en qualsevol trimestre de la gestació.

\- Personal Sanitari i de Serveis Especials: bombers, policia, etc.

Símptomes de la grip:

\- Febra elevada (39º)

\- Calfreds, tos, congestió, dolor articular, llagrimeig...

\- El procés dura de 5 a 7 dies

Davant de qualsevol dubte consulteu amb els professionals del Centre de Salut de Bétera: metges, infermers i matrones. Ells l’informaran sobre l'horari de vacunació.